༢༠༡༨ཟླ་༡༡ཚེས་༡༦རེས་གཟའ་པ་སངས།༄༅།།བོད་མིའི་སྒྲིག་འཛུགས་ཀྱི་དཔལ་ལྡན་སྲིད་སྐྱོང་བློ་བཟང་སེངྒེ་མཆོག་ལ་ཨ་རིའི་རྒྱལ་ས་ཝ་ཤིན་ཊོན་དུ་རྟེན་གཞི་བྱས་པའི་ཨ་རི་རླུང་འཕྲིན་ཁང་གི་ཀུན་གླེང་ལས་རིམ་དུ་མགྲོན་འབོད་ལྟར་ཆེད་ཕེབས་ཀྱིས་བཅར་འདྲི་དང་ལེན་གནང་འདུགགསར་འགོད་པ།ཨ་རིའི་རྒྱལ་ས་ཝ་ཤིང་ཊོན་དུ་ཉིན་གསུམ་རིང་གཞུང་འབྲེལ་ལས་དོན་གྱི་ལས་འཆར་གཙོ་བོ་གང་ཡིན་སྙིང་བསྡུས་གསུང་རོགས།སྲིད་སྐྱོང་མཆོགང་རང་འདིར་ཡོང་དགོས་དོན་གཙོ་བོ་ནི།ཨ་རིའི་བོད་དོན་དམིགས་བསལ་འབྲེལ་མཐུད་པ་བསྐོ་གཞག་ཐད་ཤུགས་སྣོན་རྒྱག་རྒྱུ་དང་།ཉེ་ཆར་ཨ་རིའི་གྲོས་ཚོགས་འོག་མའི་ནང་བོད་ནང་ཕར་འགྲོ་ཚུར་འོང་གི་གོ་སྐབས་འདྲ་མཉམ་གྱི་ཁྲིམས་འཆར་ཞིག་གཏན་འབེབས་གནང་ཡོད་པ་དེ་ལ་ཨ་རིའི་གྲོས་ཚོགས་གོང་མ་ནས་རྒྱབ་སྐྱོར་གནང་རོགས་ཞེས་གྲོས་ཚོགས་འཐུས་མི་རྣམས་དང་མཇལ་ནས་འབོད་སྐུལ་ཞུ་རྒྱུ།དེ་བཞིན་བོད་རྒྱ་འབྲེལ་མོལ་དང་བོད་མིའི་སྒྲིག་འཛུགས་ཀྱི་གཉིས་སྨན་དབུ་མའི་ལམ་གྱི་སྲིད་བྱུས་བཅས་ལ་མུ་མཐུད་རྒྱབ་སྐྱོར་ཐོབ་ཐབས་ཆེད་ཡོང་བ་ཡིན།ཉེ་ཆར་ཨ་རིའི་གྲོས་ཚོགས་ནང་བོད་མི་རྣམས་ལ་རོགས་དངུལ་ཨ་སྒོར་ས་ཡ་གསུམ་བཀའ་འཁྲོལ་ཐོབ་ཡོད་པ་དེ་དག་གང་མགྱོགས་ལག་བསྟར་ཡོང་སླད་འབད་བརྩོན་བྱ་རྒྱུ་བཅས་ཡིན།གསར་འགོད་པ།དེ་སྔོན་དཔལ་ལྡན་སྲིད་སྐྱོང་མཆོག་ཡོ་རོབ་རྒྱལ་ཁབ་ཁ་ཤས་ནང་གཞུང་འབྲེལ་ཕྱོགས་ཕེབས་གནང་ཡོད།ས་གནས་དེ་དག་ནང་ལས་དོན་ཇི་སྤེལ་གསུང་རོགས།རྒྱས་པ་འདིར་གཟིགས་རོགས་གནང་།